
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Παροχή της εγγύησης του Ελληνικού Δημοσίου προς 
την Εθνική Τράπεζα για τη χορήγηση κοινοπρακτι- 
κού δανείου ποσού δρχ. πέντε δισεκατομυρίων 


δραχμών (5.000.000.000) στην ΠΥΡΚ/ιΛ. 1 

Έγκριση κανονισμού Οικονομικής Διαχείρισης του 

ΕΛΓΑ.\. 2 

Έγκριση Π.Μ.Σ. του Τμήματος Οικονομικών Επιστη¬ 
μών του Πανεπιστημίου Αθηνών.... 3 

Έγκριση διοργάνωσης απά τον ΟΔΙΕ λαχειοφόρου 
αμοιβαίου στοιχήματος 3\Λ/ΕΕΡ5ΤΑΚΕ. 4 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2040560/6627/0025 (1) 

Παροχή της εγγύησης του Ελληνικού Δημοσίου προς την 

Εθνική Τράπεζα για τη χορήγηση κοινοπρακτικού δα¬ 
νείου ποσού δρχ. πέντε δισεκατομυρίων δραχμών 

(5.000.000.000) στην ΠΥΡΚΑΛ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: α) των Α.Ν. 747/1945 και 9/1967 και 
β) του άρθρου 8 του Ν. 1266/1982. 

2. Την αριθμ. 1633/89 Πράξη του Διοικητή της Τράπε¬ 
ζας της Ελλάδος «Χρηματοδότηση Δημοσίων Επιχειρή¬ 
σεων και Οργανισμών ΔΕΚΟ». 

3. Το υπ’ αριθ. 11474/ΔΕΚΟ 460/21.3.94 έγγραφο του 
ΥΠΕΘΟ. 

4. Το υπ’ αριθμ. 59/Φ.800/ΑΔ 560/15.3.94 έγγραφο 
του Υπουργείου Εθνικής Αμυνας. 

5. Το από 8.4.94 έγγραφο της Εθνικής Τράπεζας σχε¬ 
τικά με τους όρους του δανείου. 

6. Την απόφαση της 768/13.4.94 συνεδρίασης του Δ.Σ. 
της Ανώνυμης Εταιρείας Ελληνικού Πυριτιδοποιείου και 
Καλυκοποιείου. 

7. Το υπ’ αριθμ. ΔΣ 31/2954/17.6.94 έγγραφο της 
ΠΥΡΚΑΛ. 

8. Την αρ. 1026431/268/0006Α/2.3.94 κοινή απόφαση 


του Πρωθυπουργού και Υπουργού Οικονομικών «ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών», αποφασίζουμε: 

Παρέχουμε την ανεπιφύλακτη εγγύηση του Ελληνικού 
Δημοσίου στην Εθνική Τράπεζα υπό την ιδιότητά της αφε¬ 
νός ως δανείστριας κι αφετέρου ως εντολοδόχου, πληρε¬ 
ξούσιας και διαχειρίστριας Ομίλου Τραπεζών υπέρ της 
Ανώνυμης Εταιρείας Ελληνικού Πυριτιδοποιείου και Καλυ¬ 
κοποιείου για την κάλυψη των υποχρεώσεων της τελευ¬ 
ταίας που προκύπτουν από το κοινοπρακτικό δάνειο των 
πέντε δισεκατομμυρίων δραχμών (5.000.000.000) που θα 
χορηγηθεί από την Εθνική Τράπεζα και τις λοιπές Τράπε¬ 
ζες ως δανείστριες προς την ΠΥΡΚΑΛ ως δανειολήπτη και 
ειδικότερα για την κάλυψη των υποχρεώσεων εμπρόθε¬ 
σμης και προσήκουσας πληρωμής του δανείου, που θα 
χρησιμοποιηθεί για την υλοποίηση του προγράμματος πα¬ 
ραγωγής του έτους 1994. 

Το Ελληνικό Δημόσιο παραιτείται από την εφαρμογή και 
τις ενστάσεις των άρθρων 855 και 867 και διατηρεί τα δι¬ 
καιώματα και τις ενστάσεις που απορρέουν από τα άρθρα 
853, 858, 862 και 863 του Α.Κ. 

Η χορήγηση και η εξυπηρέτηση του δανείου θα γίνει 
σύμφωνα με τους εξής βασικούς όρους: 

Επιτόκιο: Κυμαινόμενο ίσο με το εκάστοτε επιτόκιο της 
τελευταίας, προς της έναρξης της τοκοφόρου περιόδου, 
έκδοσης εντόκων γραμματίων του Δημοσίου ετήσιας 
διάρκειας, πλέον περιθωρίου 5% και λοιπών επιβαρύν¬ 
σεων (εισφορά Ν. 128/75, ΕΦΤΕ). 

Διάρκεια: 4 χρόνια με εξόφληση σε πέντε (5) ισόποσες 
εξαμηνιαίες χρεωλυτικές δόσεις της πρώτης καταβλητέας 

24 μήνες μετά τη χορήγηση. 

Εκτοκισμός και εξόφληση τόκων: Ανά τρίμηνο. 

Με την απόφαση αυτή αναλαμβάνουμε την υποχρέωση 
σε περίπτωση καθυστέρησης εξόφλησης ληξιπρόθεσμης 
δόσης ή μέρους αυτής, ενδιαμέσων τόκων ή τόκων υπερη¬ 
μερίας του δανείου αυτού να καταβάλουμε στην Εθνική 
Τράπεζα ως διαχειρίστρια μέσα σε δύο (2) μήνες από τη 
λήξη της εκάστοτε οφειλής τα ποσά που προέρχονται από 
την ανωτέρω αιτία και μετά από προηγούμενη βεβαίωση 
τω ποσών αυτών στην οικεία ΔΟΥ στο λογαριασμό Νο 555 
σύμφωνα με τη διάταξη του Π.Δ/τος αριθ. 16/89 (ΦΕΚ 
6/89 τ.Α’) και τις οδηγίες της εγκυκλίου μας αριθ. 98348/ 
2945/8.8.79). 

Καθορίζουμε προμήθεια υπέρ του Δημοσίου 1 % για την 
παρεχόμενη εγγύησή του, την οποία θα εισπράτει η 
Εθνική Τράπεζα και θα αποδίδει στο Δημόσιο σύμφωνα με 
τα έγγραφά μας 98346/2944/8.8.79 και 98348/2945/ 
8.8.79. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 1994 

Ο ΥΦΥΠΟΥΡΓΟΣ 

Ν. ΚΥΡΙΑΖΙΔΗΣ 
-♦- 

Αριθ. 16162 (2) 

Έγκριση κανονισμού Οικονομικής Διαχείρισης του 

ΕΛΓΑ. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 8 παρ. 2α του Ν. 1790/88 
(ΦΕΚ 134 Α/20.6.88). 

23. Τις διατάξεις του άρθρου 11 παρ. 3 του Ν. 1790/88. 

3. Την αριθ. 32/21.4.94 απόφαση Διοικητικού Συμβου¬ 
λίου του ΕΛΓΑ, με την οποία καταρτίσθηκε ο Κανονισμός 
Οικονομικής Διαχείρισης του ΕΛΓΑ. 

4. το αριθ. 3437/31.5.94, έγγραφο του ΕΛΓΑ. 

5. Το από 17.6.94 υπηρεσιακό Σημείωμα του τμήματος 
Ε' της Διεύθυνσης Οικονομικής του Υπουργείου. 

6. Ότι από τις διατάξεις αυτές της απόφασης δεν προ- 
καλείται δαπάνη εις βάρος του προϋπολογισμού του Ορ¬ 
γανισμού Ελληνικών Γεωργικών Ασφαλίσεων, αποφασί¬ 
ζουμε: 

Εγκρίνουμε τον Κανονισμό Οικονομικής Διαχείρισης 
του Οργανισμού Ελληνικών Γεωργικών Ασφαλίσεων ο 
οποίος έχει ως ακολούθως: 

ΚΑΝΟΝΙΣΜΟΣ ΟΙΚΟΝΟΜΙΚΗΣ ΔΙΑΧΕΙΡΙΣΗΣ 
ΤΟΥ ΕΛ.Γ.Α. 

Αρθρο 1 

Αντικείμενο του Κανονισμού 

Ο κανονισμός αυτός προβλέπεται από τις διατάξεις του 
άρθρου 11 του Ν. 1790/88 (ΦΕΚ 134/α/1988) και με 
βάση αυτές καθορίζει τον τρόπο είσπραξης των εσόδων 
και πραγματοποίησης των δαπανών και γενικά της διαχεί¬ 
ρισης της περιουσίας του Οργανισμού Ελληνικών Γεωργι- 
κών Ασφαλίσεων (ΕΛ.Γ.Α.), καθώς και τη διαδικασία 
άσκησης του εσωτερικού διαχειριστικού ελέγχου από τις 
υπηρεσίες του. 

Αρθρο 2 

1. Το Διοικητικό Συμβούλιο διαχειρίζεται την περιουσία 
και τους πόρους του ΕΛ.Γ.Α., εγκρίνει κάθε δαπάνη ανα¬ 
γκαία για την εκτέλεση των εργασιών του και μπορεί να 
εξουσιοδοτηθεί το Διοικητή και τον Υποδιοικητή για τη 
διενέργεια δαπανών οποιοσδήποτε περίπτωσης, σύμ¬ 
φωνα με τις διατάξεις του Κανονισμού αυτού και στο 
πνεύμα του Ιδρυτικού Νόμου. 

2. Το Διοικητικό Συμβούλιο εξουσιοδοτεί το Διοικητή να 


αποφασίζει για το χρηματικό εφοδιασμό των Υπηρεσιών 
του ΕΛ.Γ.Α. για την καταβολή των ασφαλιστικών παροχών 
που προβλέπονται από τους κανονισμούς Ασφάλισης, την 
πληρωμή των ενεργουμένων δαπανών, τη χορήγηση προ¬ 
καταβολών στο προσωπικό για εκτέλεση εργασιών, μετα¬ 
κινήσεων κ.λπ., με απόδοση λογαριασμού σύμφωνα με τις 
διατάξεις του Κανονισμού. 

Αρθρο 3 

Το Οικονομικό και Λογιστικό έτος του ΕΛ.Γ.Α. αρχίζει 
την 1η Ιανουάριου και λήγει την 31η Δεκεμβρίου κάθε 
έτους. 

Αρθρο 4 
Πόροι 

Πόροι του ΕΛ.Γ.Α. είναι οι προβλεπόμενοι στο άρθρο 5 
του Ν. 1790/88, όπως αυτό ισχύει κάθε φορά. 

Αρθρο 5 

Όργανα Εισπράξεων 

Η είσπραξη των πόσης φύσεως εσόδων του ΕΛ.Γ.Α. διε- 
νεργείται κατά περίπτωση μέσω των Δημοσίων Ταμείων, 
της Αγροτικής Τράπεζας και των ΕΛ.Τ.Α., όπως ορίζεται 
στις εκάστοτε ισχύουσες διατάξεις Νόμων, Κανονισμών, 
καθώς και σε εφαρμογή των εκδιδομένων Αποφάσεων, 

Αρθρο 6 

Πληρωμές - Όργανα Πληρωμών 

1. Οι πόσης φύσεως πληρωμές του ΕΛ.Γ.Α. διενεργού- 
νται μέσω Τραπεζών της Ελλάδος ή μέσω των υπολόγων 
διαχειριστών του. Για την καταβολή από την Τράπεζα 
οποιουδήποτε ποσού απαιτείται έγγραφος εντολή του 
ΕΛ.Γ.Α. ή εκδίδεται επιταγή εις βάρος των τηρουμένων 
λογαριασμών του ΕΛ.Γ.Α. στην Τράπεζα. 

2. Ουδεμία επιταγή εκδίδεται άνευ προηγουμένης έκ¬ 
δοσης αριθμημένου χρηματικού εντάλματος στηριζόμενο 
στα νόμιμα δικαιολογητικά. 

Έντυπα επιταγών που για οποιοδήποτε λόγο ακυρώθη¬ 
καν και στελέχη επιταγών που χρησιμοποιήθηκαν, φυλάσ¬ 
σονται στο αρχείο για όσο διάστημα προβλέπεται από τις 
ισχύουσες φορολογικές διατάξεις. 

3. Κατά την εκτέλεση των εντολών του ΕΛ.Γ.Α., η Τρά¬ 
πεζα ελέγχει μόν τη γνησιότητα της υπογραφής του εξου¬ 
σιοδοτημένου οργάνου του ΕΛ.Γ.Α., καθώς και τη νομιμο¬ 
ποίηση του εμφανιζόμενου σ’ αυτήν για είσπραξη της 
εντολής ή της επιταγής. 

4. Οι Εντολές Πληρωμής, που εκδίδονται από την Αρμό¬ 
δια υπηρεσία, υπογράφονται από το Διοικητή ή τον Υπο¬ 
διοικητή σύμφωνα με τις αποφάσεις του Διοικητικού Συμ¬ 
βουλίου. 

5. Η έκδοση των εντολών πληρωμής γίνεται κατά δι¬ 
καιούχο. Ειδικά για πληρωμές της προκαταβολής και εκ¬ 
καθάρισης μισθοδοσίας των υπαλλήλων εκδίδονται περι¬ 
ληπτικές εντολές πληρωμής για το συνολικό καταβαλλό¬ 
μενο ποσό. Με απόφαση του Δ.Σ. του ΕΛ.Γ.Α. είναι δυνα¬ 
τόν να ορισθούν και άλλες κατηγορίες πληρωμών για τις 
οποίες θα επιτρέπεται η έκδοση περιληπτικών εντολών 
πληρωμής. Στις αποφάσεις αυτές θα καθορίζονται και τα 
δικαιολογητικά τα οποία επισυνάπτονται στην εκδιδόμενη 
περιληπτική εντολή πληρωμής. 

6. Κάθε εντολή πληρωμής πρέπει να συνοδεύεται με τα 
απαραίτητα δικαιολογητικά πληρωμής από τα οποία διαπι¬ 
στώνεται η ύπαρξη της υποχρεωτικής πληρωμής, τιμολό¬ 
για κ.λπ. το ποσό και ο δικαιούχος. 

Τα δικαιολογητικά αυτά προσδιορίζονται από το είδος 
της πληρωμής. Ειδικά προκειμένου περί πληρωμών που 
αφορούν: 

α. Μισθοδοσία υπαλλήλων απαιραίτητα στοιχεία είναι οι 
μισθολογικές καταστάσεις. 

β. Προμήθειες διαφόρων ειδών ή υπηρεσιών, απαραί¬ 
τητα στοιχεία είναι όσα προβλέπονται στον Κανονισμό 
Προμηθειών. 

Στις περιπτώσεις τμηματικών εξοφλημένων υποχρεώ¬ 
σεων, τα δικαιολογητικά επισυνάπτονται στην πρώτη 
εντολή πληρωμής. Στις άλλες πληρωμές γίνεται αναφορά 
στον αριθμό της πρώτης εντολής. 

7. Τα δικαιολογητικά που συνοδεύουν τις εντολές πλη¬ 
ρωμής, ακυρώνονται με ειδική σφραγίδα ή διατρητική μη¬ 
χανή κατά την πραγματοποίηση της πληρωμής, εκτός από 
εκείνα που αποτελούν αξίες (τίτλοι, συμβόλαια κ.λπ.). 

Ο υπόλογος διαχειριστής προβαίνει: 

α. Στην εξόφληση των πάσης φύσεως απαιτήσεων που 
απορρέουν από την μεταξύ του ΕΛ.Γ.Α. και του προσωπι¬ 
κού του σχέση, καθώς και των αμοιβών - εξόδων μελών 
του Διοικητικού Συμβουλίου και Συλλογικών Οργάνων που 
προβλέπονται από τους Νόμους, Κανονισμούς ή τις Απο¬ 
φάσεις του Διοικητικού Συμβουλίου. 

Οι πληρωμές της κατηγορίας αυτής πρέπει να στηρίζο¬ 
νται σε στοιχεία που έχουν συνταθχεί από τη Δ/νση Οικο¬ 
νομικού και να στηρίζονται και σε σημειώματα της αρμό¬ 
διας Υπηρεσίας και να εγκρίνονται από το αρμόδιο όργανο 
του ΕΛ.Γ.Α. 

β. Στην πληρωμή των πάσης φύσεως μικροδαπανών για 
τις οποίες απαιτείται προέγκριση παρεχόμενη με την ενυ¬ 
πόγραφο θεώρηση του παραστατικού πληρωμής της μι- 
κροδαπάνης από το αρμόδιο για την εντολή πληρωμής όρ¬ 
γανο. 

Ο υπόλογος διαχειριστής υποχρεούται να αρνηθεί την 
πληρωμή όταν διαπιστώσει έλλειψη των απαραίτητων 
υπογραφών. 

Οι αναλήψεις από τον υπόλογο διαχειριστή του ΕΛ.Γ.Α. 
των προκαταβολών από την Τράπεζα καθώς και κάθε πλη¬ 
ρωμή της ημέρας καταχωρούνται αναλυτικά στο τηρού¬ 
μενο από αυτόν Βιβλίο Ταμείου. 

Για το σύνολο των πληρωμών και για το υπόλοιπο του 
Ταμείου γίνεται στο τέλος της κάθε εργάσιμης ημέρας 
συμφωνία από τον Προϊστάμενο του αρμόδιου Τμήμα¬ 
τος. 

Το Δ.Σ. του ΕΛ.Γ.Α. μπορεί με απόφασή του να ορίσει 
ένα ποσό μετρητών το οποίο θα παραμένει πάντοτε δια¬ 
θέσιμο στο Ταμείο για την αντιμετώπιση μικροπληρωμών. 
Στην περίπτωση αυτή, ο υπόλογος διαχειριστής θα κατα¬ 
θέτει στην Τράπεζα το πέραν του ποσού αυτού υπόλοιπο ή 
θα αναλαμβάνει από την Τ ράπεζα το υπόλοιπο ποσό για τη 
συμπλήρωσή του. 

8. Σε περίπτωση διαπίστωσης παράτυπων ή παράνομων 
πληρωμών από τα αρμόδια όργανα εσωτερικού ή εξωτερι¬ 
κού ελέγχου του ΕΛ.Γ.Α. εκδίδεται με απόφαση του Δ.Σ. 


πράξη καταλογισμού η οποία κοινοποιείται στον υπόλογο 
και στην αρμόδια Υπηρεσία για να επιδιώξει την είσπραξη 
του ποσού που καταλογίστηκε. 

Σε περίπτωση ελλείματος ταμείου γίνεται καταλογισμός 
στον υπόλογο διαχειριστή. 

9. Οι εντολές πληρωμής που εκδίδονται, καταχωρού- 
νται στο Γενικό ημερολόγιο. Η καταχώρηση περιλαμβάνει 
την ημερομηνία, τον αύξοντα αριθμό της εντολής πληρω¬ 
μής και της επιταγής που εκδόθηκε, το λογαριασμό που 
χρεώνεται και το ποσό. Από κάθε εντολή πληρωμής χρεώ¬ 
νονται και οι αντίστοιχοι αναλυτικοί λογαριασμοί που διακι- 
νήθηκαν. 

10. Για τις πληρωμές καθώς και τις εισπράξεις, εκδίδο- 
νται από το αρμόδιο τμήμα «Δελτία λογιστικής εγγραφής». 
Στο δελτίο αυτό γράφονται με τη μορφή διπλογραφικής 
λογιστικής εγγραφής οι χρεούμενοι και πιστούμενοι λογα¬ 
ριασμοί. Τα εκδιδόμενα δελτία λογιστικής εγγραφής αριθ- 
μούνται και υπογράφονται από τον εκδότη και τον Προϊ¬ 
στάμενο του αρμόδιου Οικονομικού Τμήματος ο οποίος 
και παρακολουθεί τη συνέχεια των προαναφερομένων 
αριθμήσεων. Στο πρωτότυπο των δελτίων επισυνάπτονται 
τα έγγραφα στα οποία βασίζεται η ενέργεια της εγγραφής 
και από τα οποία πρέπει να διαπιστώνεται η τήρηση των 
Κανονισμών και των αποφάσεων των Οργάνων του 
ΕΛ.Γ.Α. η ύπαρξη της υποχρέωσης, ο δικαιούχος και το 
ποσό. 

Σε περίπτωση τμηματικών εξοφλήσεων υποχρεώσεων 
τα δικαιολογητικά έγγραφα επισυνάπτονται στο πρώτο λο¬ 
γιστικό δελτίο. Στο άλλο γίνεται αναφορά στον αριθμό του 
πρώτου δελτίου. 

11. Τα δελτία λογιστικής εγγραφής καταχωρούνται στο 
Γενικό Ημερολόγιο. 

Από τα δελτία λογιστικής εγγραφής ενημερώνονται και 
οι αναλυτικοί λογαριασμοί που διακινούνται. 

Αρθρο 7 

Βεβαίωση, λογιστική παρακολούθηση και 
είσπραξη εσόδων 

1. Η βεβαίωση των εσόδων του ΕΛ.Γ.Α. γίνεται: 
α. Από τα έσοδα τελών εκτίμησης. 

Τα έσοδα από τα τέλη εκτίμησης βεβαιώνονται από τα 
υποβαλλόμενα κατά περίπτωση παραστατικά των ανταπο¬ 
κριτών και των περιφερειακών υποκαταστημάτων του 
ΕΛ.Γ.Α. όπως αυτά προβλέπονται κάθε φορά από τις απο¬ 
φάσεις και τις εγκυκλίους οδηγίες του Διοικητή, 
β. Λοιπά έσοδα. 

Τα λοιπά έσοδα (ειδική ασφαλιστική εισφορά τόκοι κα¬ 
ταθέσεων κ.λπ.) βεβαιώνονται από τα εκδιδόμενα κατά 
περίπτωση παραστατικά είτε του Υπουργείου Οικονομι¬ 
κών είτε της Α.Τ.Ε., είτε άλλων Τραπεζών που ο ΕΛ.Γ.Α. 
τηρεί καταθέσεις. 

Αρθρο 8 

Προπληρωμές - Προκαταβολές 

1. Για τη διενέργεια πληρωμών που από τη φύση τους 
είναι αδύνατον να γίνουν με τις διατυπώσεις που απαιτού¬ 
νται, επιτρέπεται να προκαταβάλλεται το απαιτούμενο 
ποσό «επί αποδόσει λογαριασμού». 

Το ανώτατο ποσό των προκαταβολών ορίζεται πάντοτε 

από το Διοικητικό Συμβούλιο. Η προθεσμία απόδοσης λο¬ 
γαριασμού πρέπει να είναι εύλογη και δε μπορεί να υπερ¬ 
βαίνει τον ένα μήνα από την ημερομηνία λήξης του σκο¬ 
πού της προκαταβολής. 

Επιτρέπεται η συναπόδοση λογαριασμού πολλών προ¬ 
καταβολών που αναφέρονται σε ένα έργο, μια προμήθεια 
ή μια εργασία, όταν είναι αδύνατος ο διαχωρισμός των δι- 
καιολογητικών κατά πληρωμή. 

Στην περίπτωση αυτή η προθεσμία απόδοσης λογαρια¬ 
σμού παρατείνεται μέχρι της λήξης της τελευταίας προκα¬ 
ταβολής. 

2. Σε περιπτώσεις εισαγωγής ειδών από το εξωτερικό, η 
προπληρωμή των διαφόρων ποσών γίνεται στο όνομα της 
Τράπεζας που μεσολαβεί. Η λογιστικοποίηση των προ¬ 
πληρωμών αυτών γίνεται κατά την εισαγωγή και η από¬ 
δοση λογαριασμού γίνεται μετά την παραλαβή των ειδών 
που αγοράστηκαν. 

3. Στους μετακινούμενους υπαλλήλους του ΕΛ.Γ.Α. εί¬ 
ναι δυνατή η χορήγηση προκαταβολής, το ύψος της 
οποίας καθορίζεται από τους Κανονισμούς Ασφάλισης και 
τον Κανονισμό Κατάστασης Προσωπικού καθώς και με 
αποφάσεις του Διοικητικού Συμβουλίου. 

1. Οι δαπάνες που πραγματοποιούνται μέσα σε μια δια¬ 
χειριστική χρήση του ΕΛ.Γ.Α. διακρίνονται: 

α. Σ’ αυτές που τα ποσά πρέπει να καταβληθούν σε τρί¬ 
τους και 

β. Στις υπολογιστικές. 

2. Οι δαπάνες της πρώτης (α) κατηγορίας πραγματο¬ 
ποιούμενες είναι δυνατό ή να εξοφλούνται αμέσως και λο- 
γιστικοποιούνται με τις εντολές πληρωμής που εκδίδονται 
ή να οφείλονται τα σχετικά ποσά, οπότε εγγράφονται οι 
υποχρεώσεις που αναλήφθηκαν. 

Οι δαπάνες της (β) δεύτερης κατηγορίας λογίζονται 
κατά χρήση συμψηφιστικά για τον προσδιορισμό των απο¬ 
τελεσμάτων. Το ποσό υπολογιστικών δαπανών που συσ¬ 
σωρεύτηκαν μέχρι το τέλος κάθε διαχειριστικής χρήσης 
εμφανίζεται στους λογαριασμούς των αποσβεσθέντων 
παγίων περιουσιακών στοιχείων και στους ειδικούς λογα¬ 
ριασμούς προβλέψεων. 

Το ποσοστό ετήσιας απόσβεσης κάθε περιουσιακού 
στοιχείου καθορίζεται από το Π.Δ. 88/73 (άρθρο 35 Ν.Δ. 
3323/55). 

3. Οι δαπάνες του ΕΛ.Γ.Α, γίνονται μέσα στα όρια των 
πιστώσεων του Προϋπολογισμών και διακρίνονται: 

α. Στις δαπάνες διοίκησης - Διαχείρισης και λειτουρ¬ 
γίας 

β. Στις δαπάνες εφαρμογής του προγράμματος δράσης. 

Αρθρο 9 

Αποζημιώσεις Διοίκησης και Μελών Δ.Σ. 

1. Η αποζημίωση που καταβάλλεται στο Διοικητή του 
ΕΛ.Γ.Α. για τη συμμετοχή του στα συλλογικά όργανα του 
Οργανισμού είναι ίδια με αυτή που του καταβάλλεται για 
τη συμμετοχή του, ως Προέδρου, στο Διοικητικό Συμβού¬ 
λιο του ΕΛ.Γ.Α., όπως αυτή καθορίζεται κάθε φορά με τις 
διατάξεις του άρθρου 7 παρ. 6 του Ν. 1790/88, όπως αυ¬ 
τές αντικαταστάθηκαν με τις διατάξεις του άρθρου 31 
παρ. 3 του Ν. 2040/92. 

2. Τα οδοιπορικά έξοδα που καταβάλλονται στο Διοι¬ 


κητή, όταν δεν μετακινείται με το Υπηρεσιακό αυτοκί¬ 
νητο, είναι ίδια με αυτά που καταβάλλονται κάθε φορά σε 
υπάλληλο του ΕΛ.Γ.Α. πο,υ κατέχει τον καταληκτικό βαθμό 
της ιεραρχίας. 

3. Η ημερήσια εκτός έδρας αποζημίωση που καταβάλ¬ 
λεται στο Διοικητή για τις εκτός έδρας μετακινήσεις του 
είναι ίδια με αυτήν που καταβάλλεται κάθε φορά σε υπάλ¬ 
ληλο του ΕΛ.Γ.Α. που κατέχει τον καταληκτικό βαθμό της 
ιεραρχίας και τριάντα χρόνια υπηρεσίας, προσαυξημένη 
κατά 50%. 

Στον Υποδιοικητή καταβάλλονται οι αποζημιώσεις των 
προηγουμένων παραγράφων μειωμένες κατά ποσοστό 
10%. 

4. Τα οδοιπορικά έξοδα και η ημερήσια εκτός έδρας 
αποζημίωση που καταβάλλονται στα μέλη του Διοικητικού 
Συμβουλίου του ΕΛ.Γ.Α., για τις μετακινήσεις τους που 
απορρέουν από την ιδιότητα του μέλους, είναι ίδια με αυτά 
που καταβάλλονται κάθε φορά σε υπάλληλο του ΕΛ.Γ.Α. 
που κατέχει τον καταληκτικό βαθμό της ιεραρχίας και 
τριάντα χρόνια υπηρεσίας. Για κάθε συνεδρίαση του Δ.Σ. 
καταβάλλεται ημερήσια εκτός έδρας αποζημίωση για τις 
ημέρες της συνεδρίασης, την προηγούμενη και την επό¬ 
μενη. 

Αρθρο 10 

Διαχείριση παγίων στοιχείων 

1. Η διαχείριση των παγίων περιουσιακών στοιχείων γί¬ 
νεται από υπαλλήλους που ορίζονται από το Διοικητή. 

2. Ο Διοικητής μπορεί με πράξη του να εξουσιοδοτήσει 
τους Προϊσταμένους των Μονάδων να ορίσουν τους υπαλ¬ 
λήλους για τη διαχείριση των παγίων περιουσιακών στοι¬ 
χείων. 

Ο διαχειριστής ,παραλαμβάνει τα είδη που αγοράζο¬ 
νται. 

3. Η παραλαβή των υλικών διαπιστώνεται μόνο με πρω¬ 
τόκολλο παραλαβής το οποίο υπογράφεται από το διαχει¬ 
ριστή και τον Υπεύθυνο της Αποθήκης. 

Η ένδειξη αυτή της παραλαβής των αγορασθέντων υλι¬ 
κών αποτελεί απαραίτητο στοιχείο για να εξοφληθεί ο 
προμηθευτής εκτός από τα εισαγόμενα από το εξωτερικό 
είδη με άνοιγμα Ενεγγύου Πίστωσης για τα οποία ακολου¬ 
θείται η διαδικασία που προβλέπεται στον Κανονισμό 
Προμηθειών. 

4. Ο ποιοτικός και ποσοτικός έλεγχος των αγοραζομέ- 
νων ειδών γίνεται από την αρμόδια επιτροπή παραλαβής. 
Ο διαχειριστής δεν ευθύνεται για τα ελαττώματα των πα- 
ραλαμβανομένων ειδών. 

5. Κατά την παράδοση των αγορασθέντων ειδών στις 
Υπηρεσίες για χρησιμοποίηση συντάσσεται πρωτόκολλο 
παράδοσης σε δύο τουλάχιστον αντίτυπα. 

Το ένα από αυτά φυλάσσεται στο αρχείο του Διαχειρι¬ 
στή και το άλλο παραδίνεται στον παραλήπτη. 

6. Κατά την απογραφή τέλους χρήσης, γίνεται εξακρί¬ 
βωση βάσει της ύπαρξης των παγίων στοιχείων από αρμό¬ 
διο υπάλληλο με τη σύμπραξη του διαχειριστή. 

Τα απογραφικά δελτία των παγίων στοιχείων υπογρά¬ 
φονται από τους παραπάνω απογραφείς, ελέγχεται η συμ¬ 
φωνία τους με το Μητρώο παγίων στοιχείων που τηρείται 

και φυλάσσονται στο αρχείο με τα άλλα στοιχεία της απο- 
γραφής. 

7. Απώλεια οποιουδήποτε παγίου στοιχείου ή φθορές 
που ξεφεύγουν από τη συνηθισμένη χρήση του, βαρύνουν 
αυτόν που τα έχει χρεωθεί. 

8. Η συντήρηση των παγίων περιουσιακών στοιχείων γί¬ 
νεται με τη φροντίδα του διαχειριστή, εκτός από τις περι¬ 
πτώσεις εκείνες που δεν είναι δυνατό να μεριμνήσει. 

Η ανάγκη της συντήρησης του παγίου στοιχείου διαπι¬ 
στώνεται απ' αυτόν που το χρησιμοποιεί, ο οποίος αμέσως 
ειδοποιεί τον διαχειριστή. Ο διαχειριστής χωρίς καθυστέ¬ 
ρηση προβαίνει στις απαιτούμενες ενέργειες για τη συ- 
ντήρηση του είδους και αφού βεβαιωθεί για την αποκατά¬ 
σταση της ομαλής λειτουργίας του συναινεί στην πληρωμή 
της σχετικής δαπάνης. 

Αρθρο 11 

Διαχείριση αναλωσίμων υλικών 

1. Η διαχείριση των αναλωσίμων υλικών γίνεται από 
υπαλλήλους που ορίζονται από το Διοικητή για το ΕΛ.Γ.Α. 
και για τα υποκαταστήματα μπορεί να εξουσιοδοτεί τους 
Προϊσταμένους να ορίζουν αποθηκάριους. 

Στον υπάλληλο αυτό ανατίθενται καθήκοντα αποθηκά- 
ριου. 

2. Ο αποθηκάριος παραλαμβάνει τα υλικά που προμη¬ 
θεύεται ο ΕΛ.Γ.Α. και τα φυλάσσει σε ιδιαίτερο χώρο απο¬ 
θήκευσης. Ο χώρος αυτός πρέπει να είναι κατάλληλος για 
τη χρήση που προορίζεται, ώστε τα αποθηκευμένα υλικά 
να είναι ασφαλή και να είναι εύκολη η αναζήτησή τους. 

Ο αποθηκάριος τηρεί καρτέλλες αποθήκης για όλα τα 
εισερχόμενα είδη οπωσδήποτε κατά ποσότητα και με όλα 
εκείνα τα στοιχεία που είναι προσδιοριστικά της ταυτότη¬ 
τας του είδους. Η ενημέρωση της καρτέλλας της αποθή¬ 
κης γίνεται από τις συμβάσεις ή παραγγελίες ή Τιμολόγιο 
του προμηθευτή κατά την εισαγωγή και από τα δελτία χο¬ 
ρηγήσεων κατά την εξαγωγή. Οι διαδικασίες και λοιπές 
λεπτομέρειες καθορίζονται με απόφαση του Διοικητή. 

3. Η χορήγηση των αναλωσίμων υλικών στις Υπηρεσίες 
του ΕΛ.Γ.Α. γίνεται με έγγραφο «Δελτίο χορηγήσεως Ανα¬ 
λωσίμων Υλικών», τα οποία εκδίδονται από τους Προϊστα¬ 
μένους των υπηρεσιών του ΕΛ.Γ.Α. 

Ο αποθηκάριος με βάση το δελτίο αυτό χορηγεί το αι- 
τούμενο υλικό και αρχειοθετεί τα δικαιολογητικά εισαγω¬ 
γής του. 

4. Το αρμόδιο Τμήμα για όλα τα υλικά αναλώσιμα ή πάγια 
υποχρεούται να προβαίνει στην κωδικοποίησή τους. Οι 
διαδικασίες και οι λεπτομέρειες καθορίζονται με από¬ 
φαση του Διοικητή. 

5. Στο τέλος κάθε χρήσης γίνεται καταμέτρηση των υλι¬ 
κών της αποθήκης και έλεγχος της συμφωνίας των υπο¬ 
λοίπων με τα δεδομένα των καρτελλών αποθήκης. 

Άρθρο 12 

Έλεγχοι 

1. Ουδεμία δαπάνη αποφασίζεται ή εκτελείται εάν δεν 
υπάρχει βεβαίωση της Διεύθυνσης Οικονομικού περί 
υπάρξεως πιστώσεως στον Προϋπολογισμό. 

2. Πριν από κάθε πληρωμή οποιοσδήποτε ποσού διε- 


νεργείται προληπτικός έλεγχος, ο οποίος περιλαμβάνει 
τον έλεγχο της νομιμότητας της δαπάνης, της ύπαρξης πι- 
στώσεως στον Προϋπολογισμό και τον έλεγχο της ύπαρ¬ 
ξης νομίμων και πλήρων δικαιολογητικών. 

Ο έλεγχος εξακριβώνει επίσης, ότι τα δικαιολογητικά 
των δαπανών που έχουν εκτελεστεί έχουν επισημανθεί με 
την ενδεικτική για το σκοπό αυτό σφραγίδα, ώστε να απο¬ 
κλείεται η αναχρησιμοποίησή τους. 

ελδΆρθρο 13 

Φύλαξη δικαιολογητικών 

Όλα τα δικαιολογητικά των χρηματικών δοσοληψιών 
ταξινομούνται σε ειδικούς φακέλλους και φυλάσσονται, 
με τη μέριμνα του Λογιστηρίου της Διεύθυνσης Οικονομι¬ 
κού, μέχρι να αποφασίσει ο Διοικητής μετά από γνωμά¬ 
τευση του Νομικού Συμβούλου του ΕΛ.Γ.Α., για την μη 
ύπαρξη λόγου περαιτέρω διαφύλαξής τους ή εκποίησής 
τους για πολτοποίηση ή καταστροφή τους η οποία γίνεται 
ενώπιον της επιτροπής προμηθειών. 

Άρθρο 14 
Προϋπολογισμός 

1. Ο Προϋπολογισμός με εισήγηση του Υποδιοικητή κα¬ 
ταρτίζεται από το Διοικητικό Συμβούλιο κατά μήνα Νοέμ¬ 
βριο του προηγούμενου της εφαρμογής του έτους και 
υποβάλλεται στον Υπουργό Γεωργίας για έγκριση σύμ¬ 
φωνα με τις διατάξεις του άρθρου 12 παρ. β του Ν. 1790/ 
88 . 

2. Ο Προϋπολογισμός αναλύεται σε άρθρα τα οποία συ¬ 
μπίπτουν με τους πρωτοβάθμιους λογαριασμούς του λογι¬ 
στικού σχεδίου, που τηρείται από τον ΕΛ.Γ.Α. σύμφωνα με 
τους λογαριασμούς του Ε.Γ.Λ.Σ. (Π.Δ. 1123/80). 

3. Η τροποποίηση του Προϋπολογισμού είναι δυνατή 
σύμφωνα με τη διαδικασία του εδαφίου γ της παραγράφου 
4 του άρθρου 11 του Ν. 1790/88. 

4. Για την παρακολούθηση της εκτέλεσης του Προϋπο¬ 
λογισμού διατίθεται στο δεξιό μέρος του Γενικού Καθολι¬ 
κού (Καρτελλών) χώρος για την καταχώρηση των ποσών 
που εγκρίθηκαν μέσα σε κάθε χρήση. 

Άρθρο 15 
Λογιστική οργάνωση 

1. Τα λογιστικά βιβλία του ΕΛ.Γ.Α. τηρούνται για μεν την 
Κεντρική Διοίκηση κατά το διπλογραφικό σύστημα με την 
εφαρμογή του Ελληνικού Γενικού Λογιστικού Σχεδίου 
(Π.Δ. 1123/80), για δε τα υποκαταστήματα κατά απλο- 
γραφικό σύστημα. 

Εφόσον κριθεί αναγκαίο είναι δυνατό, με απόφαση του 
Διοικητικού Συμβουλίου το σύστημα που εφαρμόζεται 
στην Κεντρική Διοίκηση να επεκταθεί και στα Υποκατα¬ 
στήματα. 

2. Τα λογιστικά βιβλία που τηρούνται είναι: 
α. Για την Κεντρική Διοίκηση: 

- Γενικό Ημερολόγιο 

- Γενικό Καθολικό 

- Βιβλίο Απογραφών - Ισολογισμών 

- Μητρώο Παγίων Στοιχείων 

- Καρτέλλες Αναλυτικού Καθολικού 

β. Για τα Υποκαταστήματα: 

- Βιβλίο Ταμείου στο οποίο τηρείται και λογαριασμός 
δοσοληψιών με την Κεντρική Διοίκηση του ΕΛ.Γ.Α. 

- Βιβλίο Χρεωστών-Πιστωτών 

Με απόφαση του Δ.Σ. είναι δυνατόν να καθιερωθεί η τή¬ 
ρηση και άλλων λογιστικών βιβλίων εφόσον οι ανάγκες του 
ΕΛ.Γ.Α. το επιβάλλουν. 

3. Τα βιβλία αυτά, εκτός από τα Αναλυτικά Καθολικά, 
αριθμούνται κατά σελίδα και μονογράφονται κατά φύλλο 
από το Διοικητή του ΕΛ.Γ.Α. Στην τελευταία σελίδα αυτών 
συντάσσεται πράξη θεώρησης η οποία υπογράφεται από 
τον Διοικητή και αναφέρει τις σελίδες ή τα φύλλα από τα 
οποία αποτελεΐται το βιβλίο και το σκοπό για τον οποίο 
χρησιμοποιείται. 

4. Όλα ή ορισμένα από τα βιβλία που αναφέρονται στην 
παραγρ. 2 αυτού του άρθρου, μπορούν να τηρούνται ή να 
εκδίδονται σε κινητά φύλλα, με τον όρο ότι στο τέλος κάθε 
διαχειριστικής περιόδου θα βιβλιοδετούνται. Ειδικά το 
Μητρώο παγίων στοιχείων μπορεί αν τηρείται σε καρτέλ- 
λες. 

5. Στην τήρηση των βιβλίων και στην έκδοση των στοι¬ 
χείων ακολουθούνται οι λογικά παραδεδειγμένες λογιστι¬ 
κές αρχές και εφαρμόζονται οι κανόνες της τεχνικής του 
διπλογραφικού συστήματος που αφορούν: 

α. Την ενημέρωση του Γενικού Ημερολογίου. 

β. Την καταχώρηση στα αναλυτικά καθολικά. 

γ. Τη συγκέντρωση των εγγραφών και την ενημέρωση 
του Γενικού Καθολικού. 

δ. Τη σύνταξη Ισοζυγίων. 

ε. Τον έλεγχο της συμφωνίας του λογαριασμού καταθέ¬ 
σεων με τα αντίγραφα των δελτίων κινήσεως (ΕΧΤΒΑΙΤ) 
και 

στ. Τη διαδικασία καταρτίσεως απογραφής και Ισολογι¬ 
σμού τέλους χρήσεως. 

Αρθρο 16 

Έντυπα 

Τα βιβλία στοιχεία και πίνακες που τηρεί το ΕΛ.Γ.Α. εί¬ 
ναι: 

α. Βιβλία: Όσα αναφέρονται αναλυτικά στο άρθρο 14 αυ¬ 
τού του Κανονισμού, 
β. Στοιχεία: Εντολές Πληρωμής 

Εντάλγματα Πληρωμής 

Δελτίο Λογιστικής Εγγραφής 

Δελτίο χορήγησης Αναλωσίμων Υλικών 

Τα υποκαταστήματα χρησιμοποιούν όσα από τα παρα¬ 
πάνω στοιχεία είναι αναγκαία, 
γ. Πίνακες: Προϋπολογισμός 
Απολογισμός 

Αρθρο 17 

Ισολογισμός - Περιεχόμενο Ισολογισμού 

Το Διοικητικό Συμβούλιο με εισήγηση του Υποδιοικητή 
καταρτίζει στην αρχή του επομένου έτους εντός ευλόγου 
χρονικού διαστήματος τον Ετήσιο Ισολογισμό. Αυτός πρέ¬ 
πει να απεικονίζει την κατά την 31η Δεκεμβρίου του 
έτους, στο οποίο αφορά, την περιουσιακή κατάσταση του 


ΕΛ.Γ.Α., να είναι συντεταγμένος σύμφωνα με τις παραδε¬ 
δεγμένες αρχές της Λογιστικής Επιστήμης και τα στοιχεία 
του Ενεργητικού να έχουν αποτιμηθεί κατά τους κανόνες 
του Νόμου 2190/1920 «περί ανωνύμων εταιρειών», όπως 
αυτός ισχύει κάθε φορά. 

Ο Ισολογισμός υποβάλλεται για έγκριση στον Υπουργό 
Γεωργίας όπως προβλέπεται από τις διατάξεις του άρθρου 
12 του Ν. 1790/88. 

Ο ετήσιος Ισολογισμός και η έκθεση των ορκωτών ελε¬ 
γκτών δημοσιεύονται υποχρεωτικά σε δύο τουλάχιστον 
ημερήσιες εφημερίδες, μία πρωινή και μία απογευμα¬ 
τινή. 

Στο τέλος της κάθε διαχειριστικής περιόδου μαζί με τον 
Ισολογισμό καταρτίζεται και ο Απολογισμός. Αυτός περι¬ 
λαμβάνει σε τρεις στήλες: 

α. Τα ποσά του Προϋπολογισμού όπως διαμορφώθηκαν 
τελικά 

β. Τα ποσά που πραγματοποιήθηκαν και 

γ. Τις αποκκλίσεις μεταξύ των προϋπολογισθέντων και 
πραγματοποιηθέντων. 

Η τελευταία στήλη υποδιαιρείται σε δύο υποστήλες 
όπου εμφανίζονται χωριστά οι θετικές και οι αρνητικές 
αποκκλίσεις. 

Αρθρο 18 

Αποτελέσματα χρήσεως 

Τον Ισολογισμό συνοδεύει πίνακας αναλύσεως των 
κατά το οικονομικό έτος αποτελεσμάτων χρήσεως σύμ¬ 
φωνα με τις παραδεδειγμένες αρχές της Λογιστικής Επι¬ 
στήμης. 

Αρθρο 19 
Ειδικές διατάξεις 

1. Λεπτομέρειες εφαρμογής αυτού του Κανονισμού 
ρυθμίζονται με αποφάσεις του Διοικητικού Συμβουλίου. 

2. Πράξεις και συναλλαγές που θα γίνουν, με ευθύνη 
του Διοικητή και Υποδιοικητή μέχρι την Οργάνωση των 
Υπηρεσιών του ΕΛ.Γ.Α. που δεν πρέπει να υπερβεί το ένα 
έτος από της δημοσίευσης του παρόντος, θα καταχωρη- 
θούν στα βιβλία χωρίς την έκδοση των αναγκαίων στοι¬ 
χείων που υποχρεούται να εκδόσει ο ΕΛ.Γ.Α. με τις διατά¬ 
ξεις του Κανονισμού αυτού και άνευ των υπογραφών αρ¬ 
μοδίων που αναφέρονται στον Κανονισμό. 

3. Οι αρμοδιότητες του Διοικητή που απορρέουν από 
τον Κανονισμό αυτό μπορούν με απόφασή του να μεταβι¬ 
βάζονται σε άλλα Υπηρεσιακά Όργανα του ΕΛ.Γ.Α. 

Άρθρο 20 

Αναθεώρηση. Η τροποποίηση του Καταστατικού 

Οι διατάξεις του Κανονισμού αυτού συμπληρώνονται ή 
τροποποιούνται ή καταργούνται κατόπιν αποφάσεως του 
Διοικητικού Συμβουλίου του ΕΛ.Γ.Α. που εγκρίνεται από 
τον Υπουργό Γεωργίας και δημοσιεύεται στην Εφημερίδα 
της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 1994 

Ο ΥΠΟΥΡΓΟΣ 

Γ. ΜΩΡΑΪΤΗΣ 
-♦- 

Αριθ. Β7/122 (3) 

Έγκριση Π.Μ.Σ. του Τμήματος Οικονομικών Επιστημών 
του Πανεπιστημίου Αθηνών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 11 παρ. 2 του Ν. 2083/1992 «Εκσυγχρο¬ 
νισμός της Ανώτατης Εκπαίδευσης». 

β) Του άρθρου 29Α του Ν.1558/85, όπως αυτό τροπο¬ 
ποι¬ 
ήθηκε με το άρθρο 27 του Ν. 2081/92 (Α’ 154). 

2. Το γεγονός ότι από τις διατάξεις της απόφασης αυτής 
προκαλείται ετήσια δαπάνη 1.500.000 δρχ., εις βάρος του 
Κρατικού Προϋπολογισμού, η οποία θα καλυφθεί από τον 
Προϋπολογισμό του ΥΠΕΠΘ Φ. 120 και ΚΑΕ 2421 με αντί¬ 
στοιχη αύξηση της χορήγησης του Πανεπιστημίου Αθη¬ 
νών, αποφασίζουμε: 

Εγκρίνουμε από το ακαδημαϊκό έτος 1994-95 τη λει¬ 
τουργία του Π.Μ.Σ. του Τμήματος Οικονομικών Επιστη¬ 
μών του Πανεπιστημίου Αθηνών, το οποίο κατάρτισε η Γε¬ 
νική Συνέλευση Ειδικής Σύνθεσης του παραπάνω τμήμα¬ 
τος στη Συνεδρίασή της αρ. 24.5.1993 και ενέκρινε η Σύ¬ 
γκλητος Ειδικής Σύνθεσης στη Συνεδρίασή της αρ. 
17.6.1993 και το οποίο έχει ως εξής: 

Άρθρο 1 

Γ ενικές διατάξεις 

Το Τ.Ο.Ε. οργανώνει και θέτει σε λειτουργία από το 
ακαδημαϊκό έτος 1994-95 ΠΜΣ με γνωστικό αντικείμενο 
την Οικονομική Επιστήμη. Το Π.Μ.Σ. διέπεται από την 
απόφαση της Γ ενικής Συνέλευσης του Τ.Ο.Ε. 24.5.93 και 
από τις διατάξεις των άρθρων 10-12 του Ν. 2083/ 
1992. 

Άρθρο 2 

Αντικείμενο και σκοπός 

2.1. Το προτεινόμενο πρόγραμμα αφορά στην συγκρό¬ 
τηση ολοκληρωμένου εκπαιδευτικού πλαισίου, σε μετα¬ 
πτυχιακό επίπεδο, στο χώρο της οικονομικής επιστήμης 
με στόχους: 

(α) την προπαρασκευή στελεχών υψηλής κατάρτισης 
και απασχόληση σε φορείς του δημόσιου και ιδιωτικού το¬ 
μέα ή σε θέσεις διεθνούς οικονομικής εκπροσώπησης της 
χώρας (ιδιαίτερα στο πλαίσιο της ΕΚ) 

(β) την προπαρασκευή για ανώτερες μεταπτυχιακές 
σπουδές διδακτορικού επιπέδου η/και για ερευνητικές 
δραστηριότητες στην οικονομική επιστήμη σε ιδρύματα 
υψηλών απαιτήσεων στο εσωτερικό ή το εξωτερικό. 

2.2. Το περιεχόμενο των μεταπτυχιακών σπουδών δεν 


θα είναι μια απλή προέκταση του προπτυχιακού προγράμ¬ 
ματος του Τμήματος ούτε θα διαμορφωθεί σε βάρος των 
σημερινών διδακτικών υποχρεώσεών του. Αντίθετα οι εκ¬ 
παιδευτικές απαιτήσεις και οι τρόποι οργάνωσης του ΠΜΣ 
θα είναι σημαντικά διαφοροποιημένοι και θα καλύψουν 
τους χώρους εκείνους των οικονομικών σπουδών στους 
οποίους το ΔΕΠ του τμήματος περιλαμβάνει καταξιωμένα 
στελέχη με διεθνώς αναγνωρισμένη συμβολή στην οικο¬ 
νομική επιστήμη. 

2.3. Με τη συγκρότηση του ΠΜΣ επιδιώκεται και η επα- 
νοργάνωση και αναβάθμιση του προγράμματος μαθημά¬ 
των στο προπτυχιακό επίπεδο. Αυτό θα επιτευχθεί με την 
πληρέστερη κάλυψη των εξελισσομένων αναγκών των με¬ 
λών ΔΕΠ για την ερευνητική και διδακτική τους λειτουργία 
στο πλαίσιο του ΠΜΣ, καθώς και με την ολοκληρωμένη 
αξιολόγηση και εξειδίκευση των εκπαιδευτικών στόχων 
που αφορούν στις προπτυχιακές αλλά και τις μεταπτυχια¬ 
κές σπουδές στην οικονομική επιστήμη στο Πανεπιστήμιο 
Αθηνών. 

Άρθρο 3 

Μεταπτυχιακοί τίτλοι 

Το ΠΜΣ του Τ.Ο.Ε. θα απονέμει ένα ενιαίο πτυχίο: «Δί¬ 
πλωμα Μεταπτυχιακών Σπουδών στην Οικονομική Επι¬ 
στήμη» με εξειδικεύσεις σε τρεις κατευθύνσεις: 

α. Πολιτική Οικονομία και Οικονομική Πολιτική 

β. Διεθνής Οικονομική και Ανάπτυξη 

γ. Εφαρμοσμένη Οικονομική των Επιχειρήσεων και των 
Αγορών 

Άρθρο 4 

Κατηγορίες πτυχιούχων 

Στο Π.Μ.Σ. γίνονται δεκτοί υποψήφιοι που διαθέτουν 
πτυχίο οικονομικών, νομικών, κοινωνικών-πολιτικών, θετι¬ 
κών επιστημών ή ακόμη πτυχίο πολυτεχνικού Τμήματος ή 
Τμήματος Ιστορίας, από αναγνωρισμένα Α.Ε.Ι. της χώρας 
ή του εξωτερικού. Η επιλογή των υποψηφίων θα γίνεται με 
τα κριτήρια που ορίζει το άρθρο 12 παρ. 2α του Ν. 2083/ 
92. 

Άρθρο 5 
Χρονική διάρκεια 

Η φοίτηση στο ΠΜΣ του Τ.Ο.Ε. θα είναι διετής. Τους 
πρώτους 18 μήνες οι φοιτητές και φοιτήτριες θα παρακο¬ 
λουθούν πρόγραμμα μαθημάτων, σεμιναρίων και άλλων 
εκπαιδευτικών δραστηριοτήτων. Μετά την επιτυχή συ¬ 
μπλήρωση του προγράμματος αυτού θα ακολουθεί εξά- 
μηνη περίοδος για τη συγγραφή διπλωματικής εργασίας 
καθώς και για την εκτέλεση ειδικών προγραμμάτων πρα¬ 
κτικής εξάσκησης, εάν αυτή κριθεί χρήσιμη και ανα¬ 
γκαία. 

Άρθρο 6 

Πρόγραμμα σπουδών 

Το πρόγραμμα θα απαρτίζεται από διδασκαλία μαθημά¬ 
των, έρευνα και πρακτική εξάσκηση. Το διδακτικό μέρος 
θα περιλάβει τέσσερις περιοχές μαθημάτων κορμού κοι- 

νές για όλες τις κατευθύνσεις εξειδίκευσης. Αυτές θα εί¬ 
ναι: 

- σύγχρονη μακρο-οικονομική θεωρία και πολιτική 

- σύγχρονη μικρο-οικονομική θεωρία και πολιτική 

- θεωρίες οικονομικής δυναμικής (μεγέθυνση, συσσώ¬ 
ρευση, διανομή και οικονομικές διακυμάνσεις) 

- ποσοτικές μέθοδοι (οικονομετρία) και μαθηματική με¬ 
θοδολογία προσαρμοσμένη στις απαιτήσεις οικονομικής 
θεωρίας μεταπτυχιακού επιπέδου. 

Μετά τη συμπλήρωση μαθημάτων κορμού οι φοιτώντας 
θα συνεχίζουν σε μία από τρεις κατευθύνσεις. Ορισμένα 
από τα μαθήματα ή σεμινάρια θα είναι ειδικά για κάθε κα¬ 
τεύθυνση. Αλλα θα είναι κοινά για περισσότερες από μία 
κατεύθυνση. Οι θεματολογικές ενότητες που θα καλύ¬ 
πτονται από τα μαθήματα κάθε κατεύθυνσης θα είναι οι 
εξής: 

1. Πολιτική Οικονομία 

- θεωρίες πολιτικής οικονομίας σε σύγχρονες μεικτές 
οικονομίες 

-Οικονομική ιστορία και ιστορία οικονομικών θεω¬ 
ριών 

- θεωρία και εφαρμοσμένη ανάλυση του οικονομικού 
ρόλου του κράτους: δημοσιονομική, νομισματική και κοι¬ 
νωνική πολιτική, δημόσιες επενδύσεις και δημόσια αγαθά 

- Πολιτική θεωρία και πολιτική οικονομία 

- θεωρίες και εργαλεία ανάλυσης των οικονομικών 
αντιπαραθέσεων και των διευθετήσεών τους 

- θεωρία δυναμικών συστημάτων 

2. Διεθνής Οικονομική και Ανάπτυξη 

- θεωρία και πολιτική της οικονομικής ανάπτυξης 

- θεωρία διεθνούς εμπορίου προϊόντων και συντελε¬ 
στών παραγωγής 

- Οικονομική ολοκλήρωση και οργάνωση του σύγχρο¬ 
νου διεθνούς οικονομικού χώρου 

- Διεθνής χρηματοοικονομική 

- Οικονομική της τεχνολογικής εξέλιξης και των καινο¬ 
τομιών 

3. Εφαρμοσμένη Οικονομική των Επιχειρήσεων και των 
Αγορών 

- Αγορές χρήματος και κεφαλαίου 

-Χρηματοοικονομική ανάλυση επιχειρήσεων 

-θεωρία και πρακτική της επιχειρηματικής οργάνω¬ 
σης 

- θεωρία και εφαρμογές ανάλυσης χαρτοφυλακίου 

- Διεθνής χρηματοοικονομική ανάλυση 

- Εφαρμογές χρηματοοικονομικών υποδειγμάτων απο¬ 
φάσεων 

- Τραπεζική θεωρία και ανάλυση 

Εκτός από το διδακτικό πρόγραμμα καθαυτό, οι σπου¬ 
δές στις παραπάνω κατευθύνσεις θα μπορούν να περιλά- 
βουν και διαδικασίες κατευθυνόμενης μελέτης και έρευ¬ 
νας καθώς και πρακτική εξάσκηση σε επιλεγμένους φο¬ 


ρείς του ιδιωτικού και του δημόσιου τομέα στο εσωτερικό 
ή το εξωτερικό. 

Αρθρο 7 

Αριθμός εισακτέων 

Προβλέπεται η εισαγωγή 25 μεταπτυχιακών φοιτητών - 
φοιτητριών σε κάθε διετές ΠΜΣ. Ο αριθμός αυτός ενδέχε¬ 
ται να αυξηθεί αν τούτο καταστεί αναγκαίο αλλά εφικτό 
για την πραγματοποίηση του προγράμματος. Ο συνολικός 
αριθμός εκπαιδευομένων κάθε χρόνο θα ανέρχεται επο¬ 
μένως σε 50. 

Αρθρο 8 

Προσωπικό 

Οι διδακτικές ανάγκες του Π.Μ.Σ. θα εκπληρωθούν από 
το διδακτικό προσωπικό του Τμήματος το οποίο θα ενι- 
σχυθεί από επισκέπτες καθηγητές, ειδικούς επιστήμονες 
ή επιστήμονες αναγνωρισμένου κύρους με ειδικές γνώ¬ 
σεις στα αντικείμενα του Προγράμματος Μεταπτυχιακών 
Σπουδών, σύμφωνα με το άρθ. 12 παρ. 3 του Ν. 2083/92. 

Αρθρο 9 

Υλικοτεχνική υποδομή 

Η λειτουργία του ΠΜΣ κάνει ακόμη πιο πιεστική την 
ανάγκη για ολοκλήρωση της προσπάθειας δημιουργίας βι¬ 
βλιοθήκης οικονομικών επιστημών και υποστήριξής της με 
την απαραίτητη υποδομή ηλεκτρονικών υπολογιστών. 

Το Π.Μ.Σ. θα χρησιμοποιήσει την υπάρχουσα υλικοτε¬ 
χνική υποδομή του τμήματος για την υλοποίηση του προ¬ 
γράμματος. 

Αρθρο 10 

Διάρκεια λειτουργίας 

Το ΠΜΣ θα λειτουργήσει κατ* αρχήν για περίοδο τεσσά¬ 
ρων ετών. Μετά την παρέλευση δύο διετών, το Τ.Ο.Ε. θα 
προβεί σε μία συνολική αξιολόγηση της εμπειρίας, της 
ποιότητας και της αποτελεσματικότητας του προγράμμα¬ 
τος. 

Αρθρο 11 

11.1 Κόστος λειτουργίας 

Η λειτουργία του Π.Μ.Σ. απαιτεί κατ’ ελάχιστον 
1.500.000 δρχ. ετησίως για κάλυψη λειτουργικών δαπα¬ 
νών στήριξης, φωτοτυπιών και ειδικών αναγκών βιβλιοθή¬ 
κης. 

Αρθρο 12 

Τα επί μέρους θέματα που αφορούν τις μεταπτυχιακές 
σπουδές θα ρυθμίζονται από τον Κανονισμό Μεταπτυχια¬ 
κών Σπουδών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουνίου 1994 

Ο ΥΠΟΥΡΓΟΣ 

ΔΗΜΗΤΡΙΟΣ ΦΑΤΟΥΡΟΣ 

06Χ.5Ο5 

Αριθ. 22373 (4) 

Έγκριση διοργάνωσης από τον ΟΔΙΕ λαχειοφόρου αμοι¬ 
βαίου στοιχήματος 5\Λ/ΕΕΡ3ΤΑΚΕ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ, ΠΟΛΙΤΙΣΜΟΥ 
ΚΑΙ ΔΗΜΟΣΙΑΣ ΤΑΞΗΣ 

Σύμφωνα με τις διατάξεις: 

1. Του Α.Ν. 397/68 «περίεπανασυστάσεως της Γενικής 
Γραμματείας Αθλητισμού και των Αρμοδιοτήτων αυτής». 

2. Του* Ν. 1558/85 «Κυβέρνηση και Κυβερνητικά Όρ¬ 
γανα». 

3. Του άρθρου 2 του Α.Ν. 399/1968 «περί τροποποιή- 
σεως των διατάξεων του ΑΝ 858/1937 «Περί Φιλίππου 
Ενώσεως». 

4. Των άρθρων 4, 14, 18 του Α.Ν. 598/68 «περί ιδρύ- 
σεως Οργανισμού Τελέσεως Ιπποδρομιών και άλλων τινών 
διατάξεων». 

5. Του άρθρου 60 της 6449/Φ48/1 /51 κοινής αποφάσεως 
των Υπουργών Εσωτερικών, Γεωργίας και Οικονομικών «περί 
εγκρίσεως Κανονισμού Οργανώσεως και λειτουργίας αμοι¬ 
βαίων στοιχημάτων στον Ιππόδρομο Φαλήρου». 

6. Την 013 -1/21/5429/15.3.1973 απόφαση του 
Υπουργού παρά τω Πρωθυπουργό) (ΦΕΚ 334/73/τ.Ε') 
«περί εγκρίσεως Κανονισμού Οργανώσεως και Λειτουρ¬ 
γίας Αμοιβαίου Στοιχήματος επί των διεξαγομένων εν Ελ- 
λάδι Ιπποδρομιών». 

7. Την υπ’ αριθ. 9554 απόφαση που περιέχεται στο υπ’ 
αριθ. 1052/21.1.94 Πρακτικό Δ.Σ. του Ο.Δ.Ι.Ε, για τη διε¬ 
ξαγωγή λαχειοφόρου στοιχήματος (αριθ. εγκρίσεως 
3962/16.2.94). 

8. Την υπ’ αριθ. 54567/22.10.93 για ανάθεση αρμοδιο¬ 
τήτων στον Υφυπουργό Πολιτισμού Γ. Λιάνη. 

9. Την αριθ. 1°26431/268/0006Α/2.3.94 κοινή από¬ 
φαση του Πρωθυπουργού και του Υπουργού Οικονομικών, 
για τη μεταβίβαση αρμοδιοτήτων, αποφασίζουμε: 

Παρέχεται έγκριση στον Ο.Δ.Ι.Ε. για τη διενέργεια στις 
3.7.94 Κυριακή λαχειοφόρου αμοιβαίου στοιχήματος στον 
Ιππόδρομο Παλ. Φαλήρου και με τους παρακάτω όρους: 

1. Οι σειρές που θα κυκλοφορήσουν θα είναι τέσσερις 
(4) των εκατό χιλιάδων (100.00) λαχείων η κάθε μία, δη¬ 
λαδή 400.000 για την κλήρωση. 

2. Η ονομαστική αξίας των λαχείων, του λαχειοφόρου 
αμοιβαίου στοιχήματος, θα είναι δραχμές χίλιες (1.000). 

3. Η τιμή διάθεσης από τον Ο.Δ.Ι.Ε. στους πράκτορες 
και λιανοπωλητές λαχειοπώλες, ορίζεται σε 880 ανά λα¬ 
χνό. 

Στους χονδρεμπόρους λαχείων που διαθέτουν άνω των 
5.000 τεμαχίων στην Αθήνα - Πειραιά και άνω των 2.000 
τεμαχίων στην επαρχία, η τιμή διάθεσης ορίζεται σε δρχ. 
860 ανά λαχνό. 

4. Η κλήρωση θα γίνει Δημόσια στον Ιππόδρομο κάτω 
από τον έλεγχο επιτροπής που θα αποτελείται από: 

α) Από το Γενικό Γραμματέα Αθλητισμού με αναπλη¬ 
ρωτή ανώτερο υπάλληλο της Γ.Γ.Α. 

β) Ένα Αστυνομικό Διευθυντή που Θα οριαθεί από τον 
Υπουργό Δημόσιας Τάξης. 

γ) Τον Πρόεδρο του Δ.Δ. του Ο.Δ.Ι.Ε. ή τον Αντιπρόε¬ 
δρο. 


δ) Τον Συντονιστή Διευθυντή του Ο.Δ.Ι.Ε. ή Αναπλη¬ 
ρωτή Συντονιστή Διευθυντή. 

ε) Τον Πρόεδρο του Δ.Σ. της Φ.Ε.Ε. ή τον εκπρόσωπο 
του Δ.Σ. της Φ.Ε.Ε. 

στ) Ένα υπάλληλο του Υπουργείου Πολιτισμού. 

ζ) Ένα υπάλληλο του Υπουργείου Οικονομικών. 

η) Ένα μέλος του Δ.Σ. του Σωματείου Πρακτόρων Ιππο- 
δρομιακού στοιχήματος και 

θ) Ένα αντιπρόσωπο της Ομοσπονδίας Πρακτόρων 
ΠΡΟ - ΠΟ Ελλάδος. 

Χρέη Γραμματέα θα κάνει ένας υπάλληλος του ΟΔΙΕ, 
που θα ορισθεί με απόφαση του Συντονιστή Διευθυντή. 

Οι υπάλληλοι των περιστάσεων στ και ζ ορίζονται από 
τους αρμόδιους Υπουργούς μαζί με τους αναπληρωτές 
τους. 

Σε περίπτωση απουσίας των παραπάνω θα αναπληρω¬ 
θούν από τους νομίμους αναπληρωτές τους που θα ορι- 
σθούν από αρμόδια όργανα. 

5. Η Επιτροπή αυτή θα φροντίσει να ετοιμασθούν και 
σφραγισθούν οι κληρωτίδες και θα συντάξει σχετικό πρα¬ 
κτικό του θα υπογράφει από όλα τα μέλη της Επιτροπής. 

6. Τα διανεμητέα κέρδη καθορίζονται με ποσοστό 60% 
επί των πραγματοποιουμένων συνολικών (ακαθαρίστων) 
εισπράξεων αφού αφαιρεθούν τα λειτουργικά έξοδα. Πο¬ 
σοστό 40% εκ των πραγματοποιουμένων συνολικών (ακα¬ 
θαρίστων) εισπράξεων εκ της διοργανώσεως αμοιβαίου 
στοιχήματος (ΣΟΥΗΠΣΤΕΗΚ) αποτελεί έσοδο του Οργα¬ 
νισμού Διευξαγωγής Ιπποδρομιών Ελλάδος (ΟΔΙΕ), των 
υπολοίπων αποδιδομένων εις τους κερδίσαντες. 

400.000.000 συνολ. (ακαθάριστες) εισπράξεις 

-10.00 0.000 λειτουργικές δαπάνες 

390.000.000 

234.720.000 60% που διανέμεται στους κερδισμένους 

Τα διανεμητέα κέρδη ανέρχονται σε δρχ. 234.720.000 
με βάση πωλήσεις 400.000 λαχείων, ο πίνακας κερδών εί¬ 
ναι ο παρακάτω: 


1ος αριθμός δρχ. 

2ος » 

3ος» 

4ος» » 


150.000.000 

15.000.000 

10 . 000.000 

5.000.000 


Οι επόμενοι δέκα (10) αριθμοί που αντιστοιχούν στους 
υπολοίπους 10 ίππους της ιπποδρομίας αυτής, κερδίζουν 
από δρχ. 2.000.000 ανεξάρτητα από την σειρά των ίππων. 
Οι ίδιοι με τους παραπάνω αριθμούς των ίππων που παίρ¬ 
νουν μέρος στην ιπποδρομία αυτή και σε άλλες σειρές δια¬ 
φορετικών χρωμάτων κερδίζουν από δρχ. 200.000. 

Μετά την κλήρωση των 14 βασικών αριθμών κληρώνουν 
άλλοι 4 τέσσερις αριθμοί οι οποίοι θα ληφθούν υπ' όψιν 
σαν συντελεστές, και οι οποίοι ανεξάρτητα σειράς κερδί¬ 
ζουν από δρχ. 200.000. Αυτοί οι αριθμοί συντελεστές 
προστίθενται στους βασικούς που βγήκαν από την κληρω¬ 
τίδα και για μεν τον Ιο συντελεστή αντιστοιχούν κέρδη 
δρχ. 100.000 για τον 2ο δρχ. 80.000 για τον 3ο δρχ. 
50.000 και για τον 4ο δρχ. 40.000 δρχ., όλοι αυτοί οι αριθ¬ 
μοί κερδίζουν ανεξάρτητα από σειρά. Τέλος από δρχ. 
2.000 κερδίζουν οι αριθμοί των οποίων τα δύο τελευταία 
ψηφία είναι όμοια με τα δύο τελευταία του πρώτου λα¬ 
χνού. 

7. Οι λαχνοί που κερδίζουν μέχρι δρχ. 2.000 θα εξαργυ¬ 
ρώνονται από τους λαχειοπώλες, τα πρακτορεία καθώς 
και τον Ιππόδρομο. 

8. Οι λαχνοί που κερδίζουν από δρχ. 2.000 και πάνω θα 
εξαργυρώνονται στον Ιππόδρομο Φαλήρου αφού ο κάτο¬ 
χος προσκομίσει απαραίτητα και την αστυνομική του ταυ¬ 
τότητα. Η εξαργύρωση θα γίνει 5 ημέρες από την ημέρα 
της κλήρωσης και μέχρι 4 μήνες από αυτή. 

9. Σε περίπτωση ταυτόχρονης άφιξης 2 ή περισσοτέρων 
ίππων οι νικητές μοιράζονται τα κέρδη που αντιστοιχούν 
στους ίππους που θα αφιχθούν συγχρόνως. Η σχετική για 
τα ομόσταυλα άλογα διάταξη του κανονισμού οργάνωσης 
και λειτουργίας αμοιβαίου στοιχήματος δεν εφαρμόζεται 
στην περίπτωση του λαχειοφόρου αυτού αμοιβαίου στοι¬ 
χήματος γιατί τα ομόσταυλα άλογα θεωρούνται άσχετα με¬ 
ταξύ τους στο λαχείο αυτό. 

10. Τα κέρδη που αντιστοιχούν σε λαχεία που χάθηκαν ή 
παραγράφηκαν καταπίπτουν υπέρ του Δημοσίου και απο¬ 
τελούν εσόδό του. 

11. Η διακίνηση του λαχείου θα γίνεται κατά τρόπο ώστε 
κατά την ημέρα κλήρωσης να μην υπάρχουν αδιάθετα λα¬ 


χεία. Σε περίπτωση όμως που δεν έχουν πωληθεί όλα, η 
αρμόδια επιτροπή καταγραφής του θα συσταθεί με από¬ 
φαση του Συντονιστή Διευθυντή θα καταγράφει τα αδιά¬ 
θετα λαχεία πριν από την κλήρωση. Εάν στα αδιάθετα 
υπάρχει νούμερο από τα 14 κληρωθέντα τότε επαναλαμ¬ 
βάνεται η κλήρωση μόνο της σειράς από τον αριθμό που 
υπάρχει στα αδιάθετα. 

12. Τα κέρδη του λαχειφόρου αμοιβαίου στοιχήματος 
Σουηπστεηκ υπόκεινται στην κατά νόμο Φορολογία. 

Από τις διατάξεις της αποφάσεως αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 29 Ιουνίου 1994 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΥΦΥΠ. ΠΟΛΙΤΙΣΜΟΥ 

Δ. ΓΕΩΡΓΑΚΟΠΟΥΛΟΣ Γ. ΛΙΑΝΗΣ 

ΔΗΜΟΣΙΑΣ ΤΑΞΗΣ 

ΣΤΕΛΙΟΣ ΠΑΠΑΘΕΜΕΛΗΣ 

ΕΘ ΝI ΚΟ Τ ΥΠΟ ΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας 
ΤΕΙ.ΕΧ 

ΡΑΧ 

Καποδιστρίου 34 

104 32 

22.3211 ΥΡΕΤ ΟΡ 
5234312 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00' έως 1 3.00' 

ΧΡΗΣΙΜΕΣ ΠΛΗΡΟΦΟΡΙΕΣ 

ι-------—-—-- 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ : 52.48.1 88 

* Για φωτοαντίγραφα παλαιών τευχών στην οδό Σολωμού 51 τηλ : 52 48 141 

* Τμήμα πληροφόρησης: Για τα δημοσιεύματα των ΦΕΚ Σ ολωμού 51 τηλ 52.25.713 - 52.49.547 

Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


] 4 Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Γιο πληροφορίες: τηλ.: 52.48.320 


Τιμές κατά τεύχος,της ΕΦΗΜΕΡΙΔΑΣ ΤΗΣ ΚΥΒΕΡΝΗΣ ΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 1 7 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ'. 


Μπορείτε να γίνετε συνδρομητής για όποιο τεύχος θέλετε. Θα οας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 

Κωδικός αριθ. κατάθεσης στο Δημόσιο Ταυείο 2531 Κωδικός αριθ. κατάθεσης στο Δημόσιό Ταμείο 3512 


Ποσοστό 5% υπέρ του Τομείου Αλληλο- 

Η ετήσια συνδρομή είναι: βοήθειας του Προσωπικού (ΤΑΠΕΤ) 


α) Για 

το Τεύχος Α' Δρχ. 

15.000 

Δρχ. 

750 

β) 

» 

» 

» 

Β 

» 

30.000 

» 

1.500 

Υ) 

» 

» 

» 

Π 

» 

10.000 

>> 

500 

δ) 

» 

» 

» 

Δ' 

» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 

» 

150 

Ο 

» 

» 

)> 

Α.Ε. & Ε.Π.Ε. 

» 

200.000 


10.000 

ία) 

Για 

όλα τα Τεύχη εκτός ΤΑΕ-ΕΠΕ 

» 

100 000 


5.000 


Πληροφορίες: τηλ. 52.48 320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




